Fyrsta barn ársins á Heilbrigðisstofnun Suðurlands kom í heiminn síðastliðinn laugardag , þann 4. janúar kl. 23:45 . Það er myndarleg stúlka frá Hveragerði sem er fyrsti Sunnlendingur ársins en foreldrar hennar eru Eyrún Anna Stefánsdóttir og Þorsteinn Óli Brynjarsson . Stúlkan var var 49 cm og rúmar 13 merkur við fæðingu og ljósmóðir var Veronika Carstensdóttir Snædal . Settur dagur hjá Eyrúnu var 12. janúar þannig að stúlkan kom aðeins fyrr í heiminn en áætlað var . Fæðingin hafi gekk vel og það er gaman að segja frá því að stúlkan fæddist „ á heimavelli “ en Eyrún er læknakandidat á HSU á Selfossi . „ Það stóð alltaf til að fæða í Reykjavík , en Hellisheiðin var lokuð vegna veðurs á laugardaginn , þannig að við fórum á Selfoss í hádeginu . En þetta gekk allt vel og við getum ekki annað en hrósað ljósmæðrunum og aðstöðunni hér á fæðingardeildinni . Manni hefur liðið eins og prinsessu í sængurlegunni , “ segir Eyrún , sem átti ekki von á því að eignast fyrsta Sunnlending ársins . „ Nei , við áttum ekki von á þessu en það er skemmtilegt fyrir hana að fá þessa nafnbót , “ sagði Eyrún að lokum .